google/wiki40b huggingface dataset:
Crans-Montana

Crans-Montana (også kjent som Crans sur Sierre) er et vintersportssted i hjertet av de sveitsiske alper i kantonen Valais, på et platå over Sierre i en høyde på om lag 1500 moh. Vintersportsstedet består av de to landsbyene Crans og Montana, som etter hvert har vokst sammen. Området har til sammen ca. 140 km med skiløyper.
Flere år har det blitt arrangert verdenscuprenn i alpint i Crans-Montana. Stedet var også arrangør for VM i alpint 1987, det disiplinen Super-G inngikk i programmet for første gang. I sommerhalvåret arrangeres det flere golfturneringer i Crans-Montana, for eksempel Omega European Masters (en turnering på Europatouren) i begynnelsen av september).
Brexitpartiet

Politikk

Brexitpartiet ønsker at Storbritannia trer ut av EU, som det ble besluttet ved folkeavstemningen den 23. juni 2016. Partiet argumenterer for en «hard» brexit.

Politikere

Ved valget til Europaparlamentet i 2014 fikk UKIP 24 av de 73 britiske parlamentssetene. Som en følge av UKIPs høyredreining forlot 21 europaparlamentarikere gradvis UKIP etter sommeren 2016. De fleste utmeldelsene fant sted etter at Gerard Batten ble leder av partiet i februar 2018.
I slutten av april 2019 hadde 14 av de tidligere europaparlamentarikerne fra UKIP tilsluttet seg Brexitpartiet.
I midten av februar 2019 kom Nigel Farage (tidligere leder i UKIP) og syv andre europaparlamentarikere fra UKIP. Senere i februar innmeldte Paul Nuttall seg; han hadde vært leder av UKIP fra november 2016 til juni 2017. I april 2019 meldte de siste fem europaparlamentarikerne seg inn i Brexitpartiet.
Roman Gotsiridze

Utdanning

Han har økonomiutdanning fra Tbilisi State University. Han fikk sin Bachelorgrad innen økonomi i 1984, og i 1986 forsvarte han sin Doktorgrad innen økonomi. Fra 1986 til 1989 underviste han ved Tbilisi State University, først som senior kollega, dernest som professor.

Yrkeskarriere

Under valget i Georgia i 1990 ble Gotsiridze valgt inn i parlamentet. Fra 1990 til 1992 var han viseformann i parlamentets kommisjon for økonomiske reformer. I 1992 ble han igjen valgt inn i parlamentet, og fram til 1993 var han visestatsminister med hovedansvar for økonomiske reformer. Etter dette, fram til 1998 jobbet han for en ikke-statlig organisasjon, som president i Forsvarsforbundet for privat eiendomsrett (Private Property Advocacy League).
Fra 1998 til valget i 2004 ledet han Parlamentets budsjettkontor, og de siste to årene i denne perioden var han også valgt inn som medlem av byrådet i Tbilisi.
I valget i 2004 ble han på nytt valgt inn i Parlamentet, der han fikk rollen som leder av Finans- og budsjettutvalget. Samtidig var han også medlem av presidentens rådgivningsgruppe.
22. mars 2005 ble han valgt som sentralbanksjef i Georgias nasjonalbank og formann av sentralbankens styre, og han hadde denne stillingen til oktober 2007.
Han har publisert mer enn 100 forskningsartikler, og han har utgitt flere bøker innen finans og makro- og mikroøkonomiske temaer.

Familie

Han er gift og har en datter.
Linn Stalsberg

Forfatterskap

I 2013 debuterte hun med boken Er jeg fri nå? Tidsklemme i verdens beste land. I boken tar Stalsberg for seg spørsmål som «var det virkelig en slik hektisk hverdag feministene på 70-tallet mente ville frigjøre meg?», «er det bare som karriereklatrende småbarnsmor dagens feminister mener jeg kan leve mitt liv likestilt?», og «har vi virkelig et arbeidsliv som gjør det mulig å være omsorgsmenneske?». Er jeg fri nå? handler om den norske kvinnekampen med et kritisk blikk til dagens løsninger.  
Boken bruker tidsklemmeproblematikken for å søke å forstå de store rammene rundt våre private liv. Dermed settes tidsklemmen i sammenheng med vår tids samfunnsstruktur, som markedsøkonomi, forbrukersamfunn og nyliberalisme.
Carema

Carema var et varemerkenavn for de svenske selskapene Carema Care AB og Carema Sjukvård AB, samt det norske selskapet Carema Omsorg AS. Selskapene spesialiserte seg i omsorgstjenester, og eides av Ambea AB.
Antallet heltidsansatte i Ambea er cirka 15 000 (2018).

Carema-skandalen

I oktober 2011 publiserte Dagens Nyheter flere artikler hvor Carema ble anklaget for ikke å ta vare på flertallet av sine pasienter på pleiehjem i Stockholm. SVT Dokument inifrån hadde fulgt Carema lenge og sendte en dokumentarfilm 6. november, der blant annet feil i selskapets personallister på hjemmet Koppargården ble avslørt. Saken førte til at tre sjefer i selskapet ble sparket. Også et bonus- og aksjeprogram i Luxembourg ble avlørt. Samme dag meddelte Ambea at de endret bonusprogrammet, noen dager senere ble det fjerna helt. Etter avsløringen jobbet det svenske Socialstyrelsen i november 2011 med flere enn 150 tilsynssaker mot omsorgsenheter som drives av Carema. I Socialstyrelsens gjennomgang i år 2012 var det ingen kritikk mot Carema. Flere svenske kommuner har valgt å si opp tjenester fra Carema. I desember 2011 solgte norske Carema Omsorg seg ut av alle sykehjem i Norge to år før kontrakten løp ut.

Mediekritikk og debatt om rapportering av Carema-skandalen

Senere har flere av hverandre uavhengige gjennomganger viset at Dagens Nyheters og SVT:s reportasjer om Koppargården inneholdt både feil og overskridelser. DN:s hovedredaktør ved den tia, Gunilla Herlitz, hintet i sammenheng med Dagens Samhälles gjennomgang at den av Sveriges Kommuner och Landsting eide avisen skulle ha rapportert på oppdrag av Carema.
I rapporteringen ble blant annet angitt at man veide bleier og gjenbrukte dem, for å spare penger. Vad som ikke kom frem i rapporteringen og etterfølgende debatt er at testing av inkontinensbeskyttelser gjennom å veie de er en av Socialstyrelsen rekommandert metode, som vanligvis brukes innen pleie og omsorg for å tilpasse de best mulig til den enkelte brukeren.
Spånga-Tensta (bydelsområde)

Spånga-Tensta er et bydelsområde i Västerort i Stockholm med ca. 34 500 innbyggere og omfatter bydelene Bromsten, Flysta, Solhem, Lundby, Sundby og Tensta. Det sistnevnte området ble bygd under det såkalte millionprogrammet.
Phoebe (bille)

Utseende

Middelsstore, avlange og noe spinkle trebukker. Antennene er betydelig lengre enn kroppen og ganske tynne. De fleste er tett kledt med hvit bestøvning med noen mørke flekker, men det er også noen som er rødbrune med hvite flekker.

Utbredelse

Gruppen er utbredt i Mellom- og Sør-Amerika.
Gurdaspur (distrikt)

Demografi

Ved folketellingen i 2011 var det 2 299 026 innbyggere i distriktet, mot 2 104 011 i 2001. Den urbane befolkningen utgjør 28,50 % av befolkningen.
Barn i alderen 0 til 6 år utgjorde 10,48 % i 2011. Antallet jenter i den alderen per tusen gutter er 824 i 2011 mot 789 i 2001.
Klassefienden

Klassefienden er et begrep som stammer fra den marxistiske klasseteorien, som definerer klasse som grupper av mennesker som på grunn av deres økonomiske og politiske mål er motstandere i klassekampen. Ifølge klasseteorien finnes det i vår tid hovedsakelig to klasser: De som besitter (eier) produksjonsmidlene, dvs. jord og kapital, og de som kun eier sin arbeidskraft – arbeiderklassen eller proletariatet.
Klassefienden kan som betegnelse for en person eller gruppe av personer brukes som en anklage, men som regel brukes det rent analyserende og har til formål å understreke klassemotsetningene, uten at det pekes på enkeltpersoner.
Etter murens fall og Sovjetunionens oppløsning har begrepet stort sett glidd ut av språket.

Språkbruk i DDR

Kommunistregimet i DDR brukte begrepet «klassefienden» for å betegne alle demokratiske og andre «kapitalistiske» stater. Også personer som motsatte seg det kommunistiske styret eller ble mistenkt for dette kunne bli betegnet som «klassefiender». Vest-Tyskland ble som regel omtalt som «klassefienden», evt. som «fascistene og militaristene» e.l.
Kempon Hokke-shū

Kempon Hokke-shū (japansk: 顕本法華宗) er en japansk Nichirenbuddhistisk bevegelse som bygger på lærdommene til den japanske religiøse reformatoren Nichiren (1222–1282). Den ble grunnlagt av Nichijū (1314–1392) i 1384.
I Japan har den et medlemskap på omkring 100,000 husholdninger og flere legmedlemmer befinner seg i USA. Den internasjonale grenen av Kempon Hokke-shū er for øyeblikket Sinyou Tsuchiya.
Rune Berg

The Margarets

I 1991 startet Rune Berg bandet The Margarets sammen med fetteren Alex Rinde. Etter en lovende start med TV-opptreden på NRKs Gundersen & Grønlund, A-listing på NRK P3, spillejobber på store scener som Rockefeller og Sentrum Scene og seier i NRK og musikkmagasinet Beats demokonkurranse Absolutt potensiale, gikk bandet hver til sitt i 1994.
I 1999 ble The Margarets gjenforent, og fikk i 2001 en hit med låten «Rubber Rubbish». Debutalbumet What Kept You? fra 2002 solgte i mer enn 30 000 eksemplarer, og mottok to nominasjoner til Spellemannprisen. Singlene «A Spoonful Of Love» og «Alain Delon» ble store radiohits, og sistnevnte er ifølge Norwegian Band Index den mest kritikerroste plateutgivelsen i Norge noensinne.
Bandets fire første utgivelser oppnådde alle topp ti-plasseringer på VG-lista.
I 2003 arrangerte The Margarets en mindre spleisefest i fjøra på Giske, kalt Sommerfesten på Giske, som med årene har vokst til å bli en stor festival. Bandet startet også opp lydstudioet Ocean Sound Recordings, hvor de spilte inn sine to siste album. Det er selskapet Momentium som nå arrangerer festivalen og driver lydstudioet. Bandet ble offisielt oppløst i 2011.

Number Seven Deli

Bandet Number Seven Deli ble startet i 1997 av Rune Berg, Johnny Hide, Per Amund Solberg og Simen Mæhlum, som hadde gått sammen på Rønningen folkehøgskole i 1995/1996.
I 1999 vant de Urørt-konkurransen på NRK P3, og debutsingelen «In The Wrong Arms» ble A-listet på samme kanal. I kjølvannet av dette fulgte spillejobber over hele landet, blant annet på Øya-festivalen og Quart-festivalen, og nominasjon til «Årets live-act» av Natt&Dag.
Singelen I Used To Be Scared ble den mest spilte norske låten på norsk radio sommeren 2002, og oppnådde to førsteplasser på Norsktoppen. For debutalbumet «Falkner Street» i 2003 ble bandet nominert til Spellemannprisen.
Bandet har siden sluppet albumene Seconds i 2006 og Toxteth i 2012.

GISKE (band)

Tre av medlemmene fra det oppløste The Margarets, Rune Berg, Ronnie MAG Larsen & Alex Rinde debuterte med syvtommeren Strangers In A New Town den 2. november 2012. Deres første plate kommer i 2014 og bandet kaller seg nå GISKE.

Solokarriere

I 2009 startet innspillingen av det som skulle bli Rune Bergs debut som soloartist i Ocean Sound Recordings. Etter et langvarig opphold startet innspillingene opp igjen med Robert Post som medprodusent i Lydbroderiet i 2011. Plata fikk tittelen Hølå og mottok glitrende kritikker da den kom den 30. november 2012.

Produsent

Rune har fungert som produsent for både The Margarets og Number Seven Deli, men har også produsert plater for en hel rekke andre band og artister, for eksempel Asbjørn Ribe, Dylan Mondegreen, Bedroom Eyes og Robert Post. Han driver sitt eget studio, Lydbroderiet, på Sofiemyr utenfor Oslo.
Al-Hikma-universitetet

Al-Hikma-universitetet i Bagdad i Irak ble grunnlagt i 1956 av medlemmer av New England-provinsen av jesuittordenen. Det lå i  Zaafarania, i den sørlige utkant av Bagdad. Universitetet ble nasjonalisert av regjeringen og studentene overført til Bagdad-universitetet.  I løpet av den tid det eksisterte, uteksaminerte Al-Hikma om lag 1900 studenter.

Historie

Fire amerikanske jesuitter ble sendt til Irak i 1932 etter pave Pius XIs ønske, etter henvendelse fra patriarken av den kaldeiske katolske kirke, som kongedømmet Irak forberedte seg på å bli selvstendig fra Storbritannia. Der grunnla de Baghdad College, som snart fikk ry som et akademisk ledende lærested.
I 1952 ble det besluttet å sørge for undervisning på universitetsnivå for byen. Da det åpnet hadde universitetet 45 studenter. Da det til slutt måtte stenge, opptok det omkring 150 hvert år, og hadde i alt 656 studenter da. Studentene var en svært sammensatt gruppe. Om lag 40 prosent var muslimer, 32 prosent katolikker, 21 prosent ortodokse kristne, og om lag 7 prosent jødiske. Staben var også blandet; om lag halvparten var jesuitter, og eller var det irakiske kristne og muslimer, det var Fulbrightprofessorer og en mindre gruppe utenlandske.
I 1966 omgjorde en lov alle private universiteter til statlige, og i 1968 ble Al-Hikma nasjonalisert ved nok en lov. I november ble det amerikanske fakultetet utvist av Ba'ath-regjeringen, og institusjonen ble integrert i Bagdad-universitetet. Jesuittenes eiendommer ble konfiskert, og året etter ble alle utenlandsake lærekrefter utvist.
Stanko Bloudek

Oppvekst og flykonstruksjon

. Stanko Bloudek ble født i Idrija i det daværende Østerrike-Ungarn i 1890. Hans far var tsjekker og moren slovener. I 1894 flyttet familien til Most i Böhmen. Etter at faren døde i 1904, flyttet Stanko tilbake til Slovenia. I 1908 begynte han på kunstmalerstudier ved Kunstakademiet i Praha, men året etter byttet han til ingeniørstudiet ved den tyske tekniske høyskolen i samme by.
Alt som tenåring konstruerte og bygde han flere fungerende modeller av seilfly. I 1910 bygde han en modell av et motorisert fly, opprinnelig konstruert av den brasiliansk-franske luftfartspioneren Alberto Santos-Dumont. Den tsjekkiske racerføreren Jan Čermák bestilte et fullverdig fly, og Bloudek tok jobben med å bygge det. Vinteren 1910-11 bygde han sitt andre fly, også det etter bestilling fra Čermák.
Fra 1911 til 1918 arbeidet han med flykonstruksjon, fram til 1913 hos Etrich-familien i Trutnov i Böhmen, deretter blant annet i Leipzig, Wien, Wiener Neustadt og Budapest. I 1918-1921 arbeidet han ved et bilverksted i Ljubljana. I 1920 stiftet han sammen med tsjekkiske partnere et firma som skaffet tømmer til kullgruven i Zagorje. De neste årene bygde han flere fly, og gjorde også flere oppfinnelser, blant annet tok han patent på en tyverisikker lås for fraktvogner. Etter at flygeren Janko Colnar krasjet og omkom i 1934 i et fly som Bloudek hadde konstruert, ga Bloudek seg med flykonstruksjon.

Idrett

Stanko Bloudek var også en allsidig idrettsutøver. Han drev blant annet med turn og fotball, han ble slovensk mester i diskoskast og jugoslavisk mester i kunstløp. Som leder og trener var han involvert i friidrett, tennis, svømming, rulleskøyter, skøyteløp, ishockey, fekting, skihopping og annen skisport. Som kunstløper var han i Jugoslavias tropp til OL i St. Moritz i 1928, men deltok ikke i konkurransen.
Bloudek fikk bygd flere idrettsanlegg, blant annet fotballbaner, tennisbaner, svømmebasseng, skøytebaner, friidrettsbaner og hoppbakker. I 1933-34 konstruerte han sammen med Janez Rožman og Joso Gorec verdens første skiflygingsbakke i alpedalen Planica, Velikanka (Giganten). På ett unntak nær ble alle verdensrekorder mellom 1934 og 1948 satt i den bakken. Etter at en ny skiflygingsbakke i Planica ble tatt i bruk i 1969, ble den gamle bakken gjort om til en moderne storbakke og omdøpt til Bloudkova velikanka – Bloudeks Gigant.
Stanko Bloudek deltok på stiftelsesmøtet for Jugoslavias olympiske komité i 1919, og ble valgt til medlem i komiteen. I perioden 1947-1951 var han leder for komiteen. Han var medlem i Den internasjonale olympiske komité fra 1948 til han døde. Han døde i Ljubljana 26. november 1959.
Siden 1965 har Bloudek-prisen, oppkalt etter Stanko Bloudek, blitt utdelt. Bloudek-prisen er Slovenias høyeste utmerkelse for prestasjoner innen idrett.
Bergsetbreen

Bergsetbreen er en brearm av Jostedalsbreen. Bergsetbreen ligger i Krundalen i Jostedalen i Luster kommune i Sogn og Fjordane fylke. 
Bergsetbreen ligger ca. en times gange fra bilveien ved Bergset gård. 
I 1986 ble tre nederlandske vandrere drept av et isras på stien inn til Bergsetbreen. Raset kom fra Baklibreen, en annen brearm av Jostedalsbreen som ikke kunne ses fra stien.
Al-Arish

Historie

Byen vokste fram rundt en beduinbosetning nær den antikke ptolemeiske utposten Rhinokorura (gresk: Ῥινοκόρουρα). I middelalderen identifiserte pilegrimer feilaktig som Sukkot, som er omtalt flere steder i Det gamle testamente. ʻArīsh betyr «palmehytter» på arabisk.
Det osmanske rike bygde nye befestninger på det opprinnelige stedet i 1560. Under napoleonskrigene beleiret franskmennene festningen som falt etter 11 dager den 19. februar 1799. Under den første verdenskrig ble festningen ødelagt av britiske bombefly. Det ble senere lokaliseringen av 45. stasjonære hospital under den palestinske kampanje. Levningene av de som døde der ble senere flyttet til gravlunden Kantara.
Theodor Herzl, grunnleggeren av sionismen, foreslo Arish som et jødisk hjemland etter som verken den osmanske sultan eller den tyske keiser aksepterte bosetning i Palestina. I 1903 gikk den britiske koloniminister Joseph Chamberlain med på å overveie Arish, og Herzl ansatte daværende advokat David Lloyd George formulere et utkast, men hans søknad ble avvist straks en ekspedisjon, ledet av Leopold Kessler hadde kommet tilbake og gitt en detaljert rapport til Herzl, som skisserte et utkast til avlede en del av vannet fra Nilen til området grunnet bosetningen.
El Arishs militære gravlund ble bygget i 1919 for døde fra den første verdenskrig. Den ble formet av den skotske arkitekten Robert Lorimer.
Den 8. desember 1958 ble det utkjempet en luftkamp mellom egyptisk og israelske kampfly over Arish. Arish ble kortvarig okkupert av israelske styrker i 1956, og på nytt fra 1967 til 1979. Byen ble gitt tilbake til Egypt i 1979 etter at den egyptisk-israelske fredsavtalen ble signert.
Den 24. november 2017 ble 305 mennesker drept i et islamistisk angrep med bomber og gevær mot sufimuslimer ved al-Rawda-moskeen nær Arish.

Transport

Byen har egen flyplass, El Arish internasjonale flyplass (IATA: AAC, ICAO: HEAR). I 2011 mottok flyplassen 5 991 passasjerer. Flyplassen er også vert for Palestinian Airlines ved å være den nærmeste flyplassen til Gazastripen. Jernbanelinjen fra Kairo er under utbygging, en rute som tidligere var en del av palestinske jernveier bygget under den første og andre verdenskrig for å knytte forbindelse mellom Egypt og Tyrkia, men ble opphevet grunnet opprettelsen av Israel. Den nye jernbanen er en del av den egyptiske regjeringens plan for storstilt egyptisk bosetning i nordlige Sinai.
Tankar vid 50

Tankar vid 50 er et musikkalbum av Björn Afzelius, utgitt i 1997.
Summer Holiday (sang)

«Summer Holiday» er en britisk sang med melodi og tekst av Bruce Welch og Brian Bennett.
Den ble spilt inn i Abbey Road Studios av Cliff Richard og The Shadows 9. mai og 19. november 1962. Sangen ble utgitt på singlen Columbia 45-DB 4977 i februar 1963. Produsent var Norrie Paramor.
B-siden var «Dancing Shoes».
Den er hentet fra filmen med samme navn og er blant av Richards mest kjente sanger.
«Summer Holiday» var én av seks klassiske hits som Richard fremførte under sin spontane opptreden på Wimbledons centercourt i 1996, da regnet stoppet tennismatchen.
Den fortsetter å være et viktig element på Richards liveshows.

Norsk versjon

Steinar Fjeld har skrevet en norsk tekst. På norsk bærer den tittelen «Sommerferie».
FA-cupen 1885/86

FA-cupen 1885/86 var den femtende sesongen av FA-cupen. 130 lag deltok, men fem lag spilte aldri en eneste kamp. Blackburn Rovers og West Bromwich Albion spilte finalen, som førstnevnte vant.
ACEU

ACEU (Asociacíon Colombiana de Estudiantes Universitarios) ble opprettet i 1998 og er Colombias største studentunion. Organisasjonen er motstander av privatisering av høyere utdanning. ACEU fikk Studentenes fredspris i 2005.
Tom Clancy’s Jack Ryan

Handling

«Da CIA-analytikeren Jack Ryan snubler over en mistenkelig rekke med bankoverføringer, trekker søket etter svar ham fra kontorjobbens trygghet og skyter ham inn i et dødelig katt-og-mus-spill over hele Europa og Midtøsten, mens en stigende terroristleder forbereder et massivt angrep mot USA og dets allierte.»
Primitive nåtidsfugler

Evolusjon

For omkring 75,2 (± 5,0) millioner år siden separerte Paleognathae i to linjer. Den ene førte til dannelsen av Struthioniformes (strutsefugler), den andre ledet til Tinamiformes (tinamuer). Det er imidlertid uklart om Tinamiformes kan regnes som en selvstendig orden. HBW Alive gjør ikke det, og inkluderer i stedet tinamufamilien (Tinamidae) i strutsefugler.
Malawis parlament

Malawis parlament (National Assembly) er Malawis lovgivende forsamling. Parlamentet har 193 medlemmer som velges for 5 år av gangen i enmannskretser. Det har sete i Lilongwe.
Parlamentet ble opprettet ved Malawis uavhengighet fra Storbritannia i 1964 og hadde da 50 medlemmer som ble direkte utnevnt i et ettpartisystem. Antallet representanter er blitt gradvis utvidet og har fra 1999 vært 193.
I henhold til Malawis grunnlov av 1995 skal parlamentet bestå av nasjonalforsamlingen, et senat og Malawis president. Senatet var ment å ha 80 indirekte valgte representanter, blant annet stammeledere, har aldri vært opprettet. I 2001 stemte over 2/3 av representantene i nasjonalforsamlingen for å fjerne kravet om et senat og grunnga dette med økonomiske argumenter.
Ved valget i 2014 ble 6 partier innvalgt i parlamentet med Democratic Progressive Party (50) og Malawi Congress Party (48) som de to største. I tillegg ble 52 uavhengige representanter valgt. Speaker i parlamentet er fra 2014 Richard Msowoya fra Malawi Congress Party.
Naturlov

En naturlov er en sammenheng i naturen som gjelder overalt, alltid og nødvendigvis, men som logisk sett ikke hadde trengt å gjelde.
Naturlover formuleres ofte som utsagn av formen «alle A er B». 
Noen vitenskapsfilosofer betrakter også statistiske lover som naturlover, altså utsagn av typen «de fleste A er B», eller «etter lang nok tid vil A bli B». 
Å oppdage naturlover er de nomotetiske vitenskapenes fremste mål. 
Det finnes fire fundamentalkrefter som kan brukes for å beskrive fysiske lover.  Det er tyngdekraft, fargekraft, elektromagnetisme og svak kjernekraft.
Humba

Utseende

Nokså store (ca. 15 millimeter), brede og hvelvede, blanke, mørkt metalliske bladbiller, dekkvingene lyst gule til brunlige. Pornotum er avrundet firkantet, noe smalere enn de lett rundede dekkvingene.

Utbredelse

Slekten er utbredt i Asia (i alle fall Laos, Nepal og det nordlige India).
USAs føderale rettsvesen

USAs føderale rettsvesen er domstolsystemet som er organisert gjennom den føderale grunnloven og andre føderale lover. Systemet består i hovedsak av tre nivåer: distriktrettene, appellrettene og høyesteretten. I tillegg er det føderale rettssystemet delt i en sivil og en militær del. Etter maktfordelingsprinsippet er rettsvesenet totalt uavhengig av den lovgivende makten (Kongressen) og den utøvende makten (Presidenten). Det føderale rettsvesenet ledes av høyesterettsjustitiarius, som er den dømmende maktens administrative overhode. I denne egenskap støttes han av Det administrative kontor for de føderale domstolene (Administrative Office of the U.S. Courts).
Føderale dommere utnevnes på livstid av den amerikanske presidenten med godkjennelse av Senatet.
Vajrapani

Vajrapāṇi (sanskrit: «vajra» i [hans hånd]) er en av de tidligste bodhisattvaer som opptrer i mahayana-buddhismen. Han er beskytter og veileder av Buddha og vokste frem som et symbol på Buddhas makt. Sutraen om det gyldne lyset omtaler han som «den store general over yakshaene».